
DR.30.9.2004 11 

 

  

 

laporan, saya dan pegawai-pegawai lain akan memastikan supaya mereka tidak 
bersikap pasif.  Insya-Allah ini akan dijalankan.  Terima kasih. 

 Tuan Razali bin Ibrahim [Muar]:  Terima kasih Tuan Yang di-Pertua.  Antara 
objektif yang digariskan dalam GDW ini saya rasakan cukup baik.  Antaranya untuk 
membentuk semangat berdikari, mengikis mentaliti subsidi, menarik  penglibatan aktif 
penduduk tempatan yang digariskan di sini, antara lain juga menyebut tentang memberi 
harapan ke atas keupayaan penduduk desa untuk membentuk generasi kedua yang 
cemerlang, mengubah paradigma berhubung pemilikan tanah dan sebagainya. 

 Cuma apa yang saya lihat bila diadakan persaingan antara kampung ini, 
saban tahun kampung yang sama dipilih dan sasaran 3,000 kampung menjelang tahun 
2000 sebenarnya tercapai atau tidak, tidak lagi diberikan pertimbangan.  Maka objektif 
yang kita sasarkan kepada sebanyak kampung yang mungkin melibatkan diri dalam 
GDW  mungkin tidak tercapai, hanya kerana pemilihan kampung untuk pertandingan itu 
lebih diutamakan.  Maka kampung-kampung yang telah sedia baik, yang saya tidak 
nafikan memiliki kepimpinan yang baik, hasil produk yang baik terus baik, tetapi 
matlamat sebenar kementerian untuk menjadikan lebih banyak kampung mempunyai 
mentaliti sebegini bakal tercicir. Soalannya adakah sasaran 3,000 buah kampung pada 
tahun 2000 telah mencapai matlamat atau tidak? Terima kasih. 

Dato' Abdul Aziz bin Shamsuddin:  Tuan Yang di-Pertua, Ahli Yang 
Berhormat bagi Muar, sudah pastilah sesuatu perkara untuk memajukannya dibuat satu 
sasaran khususnya dalam mempertikaikan GDW ini.  Bagaimanakah kita hendak 
mengukur  kampung mana yang terbaik?  Melalui pertandingan inilah kita dapat 
menyaksikan bahawa usaha sesuatu kampung itu begitu cemerlang dan diharapkan 
mereka menjadi contoh kepada kampung-kampung yang kurang maju. 

Jadi, soal pertandingan, memang  perlu kerana ia dapat memastikan cara dan 
gaya kepimpinan di tempat itu yang menyebabkan ia terserlah dan maju.  Kalau 
sekiranya kita mengikut ini, kita hanya mendapat satu kefahaman bahawa manusia ini 
di mana juga pun perlukan gembala dan gembala inilah yang akan menentukan, 
apakah cara sikap bertindak di sesuatu kampung.  Insya-Allah sebagaimana Yang 
Berhormat ragukan, oleh sebab hanya satu-satu kampung sahaja yang sentiasa 
menang pada peringkat kementerian, kalau satu kampung itu telah mencapai tiga kali 
berturut-turut menang dia tidak lagi dibenarkan bertanding pada masa hadapan.  
Dengan cara ini, maka peluang akan terbuka luas kepada kampung-kampung yang 
ingin maju seperti kampung-kampung yang berdekatan dengannya. Tiga ribu ini adalah 
besar dan ini adalah permulaan.  Bagi kita di kementerian, kita harus memulakan 
sesuatu perkara yang baik supaya dapat menjadi contoh dan contoh ini akan dapat 
berkembang terus maju ke desa-desa yang lebih kecil.  Terima kasih. 

 

[Soalan No. 8. - Y.B. Datuk Abdul Ghafur bin Salleh (Kalabakan) tidak hadir]  
  

9. Tuan Haji  Mohd. Said bin Yusof [Jasin] minta Menteri Pembangunan 
Usahawan dan Koperasi menyatakan bilangan pemohon dan jumlah pinjaman yang 
telah diluluskan mengikut daerah di negeri Melaka di bawah Skim Tekun. 

 Setiausaha Parlimen Kementerian Pembangunan Usahawan dan 
Koperasi [Tuan Samsu Baharun bin Haji Abdul Rahman]:  Tuan Yang di-Pertua, 
untuk makluman Ahli Yang Berhormat bagi Jasin, Program Pinjaman Tekun yang 
dilaksanakan oleh kerajaan, melalui Yayasan Tekun Nasional (YTN) adalah untuk 
membantu usahawan-usahawan bumiputera kecil mendapat modal tambahan bagi 
meningkatkan perniagaan sedia ada.   

Program Pinjaman Tekun menawarkan pinjaman dari RM1,000 hingga 
RM10,000 bagi pinjaman peringkat pertama.  Bagi peminjam yang telah menyelesaikan 
pinjaman peringkat pertama dan mempunyai rekod bayaran balik pinjaman yang 
cemerlang mereka juga boleh memohon pinjaman yang seterusnya sehingga  
RM20,000. 

Sejak Program Pinjaman Tekun dilancarkan pada 25 Mei 1999 sehingga 31 
Julai 2004, Tekun telah mengeluarkan pinjaman sebanyak RM444,855,000 yang 
berjaya dimanfaatkan oleh seramai 96,067 orang usahawan di seluruh negara.  



laporan, saya dan pegawai-pegawai lain akan memastikan supaya mereka tidak bersikap pasif. Insya-Allah ini akan dijalankan. Terima kasih. Tuan Razali bin Ibrahim [Muar]: Terima kasih Tuan Yang di-Pertua. Antara objektif yang digariskan dalam GDW ini saya rasakan cukup baik. Antaranya untuk membentuk semangat berdikari, mengikis mentaliti subsidi, menarik penglibatan aktif penduduk tempatan yang digariskan di sini, antara lain juga menyebut tentang memberi harapan ke atas keupayaan penduduk desa untuk membentuk generasi kedua yang cemerlang, mengubah paradigma berhubung pemilikan tanah dan sebagainya. Cuma apa yang saya lihat bila diadakan persaingan antara kampung ini, saban tahun kampung yang sama dipilih dan sasaran 3,000 kampung menjelang tahun 2000 sebenarnya tercapai atau tidak, tidak lagi diberikan pertimbangan. Maka objektif yang kita sasarkan kepada sebanyak kampung yang mungkin melibatkan diri dalam GDW mungkin tidak tercapai, hanya kerana pemilihan kampung untuk pertandingan itu lebih diutamakan. Maka kampung-kampung yang telah sedia baik, yang saya tidak nafikan memiliki kepimpinan yang baik, hasil produk yang baik terus baik, tetapi matlamat sebenar kementerian untuk menjadikan lebih banyak kampung mempunyai mentaliti sebegini bakal tercicir. Soalannya adakah sasaran 3,000 buah kampung pada tahun 2000 telah mencapai matlamat atau tidak? Terima kasih. Dato' Abdul Aziz bin Shamsuddin: Tuan Yang di-Pertua, Ahli Yang Berhormat bagi Muar, sudah pastilah sesuatu perkara untuk memajukannya dibuat satu sasaran khususnya dalam mempertikaikan GDW ini. Bagaimanakah kita hendak mengukur kampung mana yang terbaik? Melalui pertandingan inilah kita dapat menyaksikan bahawa usaha sesuatu kampung itu begitu cemerlang dan diharapkan mereka menjadi contoh kepada kampung-kampung yang kurang maju. Jadi, soal pertandingan, memang perlu kerana ia dapat memastikan cara dan gaya kepimpinan di tempat itu yang menyebabkan ia terserlah dan maju. Kalau sekiranya kita mengikut ini, kita hanya mendapat satu kefahaman bahawa manusia ini di mana juga pun perlukan gembala dan gembala inilah yang akan menentukan, apakah cara sikap bertindak di sesuatu kampung. Insya-Allah sebagaimana Yang Berhormat ragukan, oleh sebab hanya satu-satu kampung sahaja yang sentiasa menang pada peringkat kementerian, kalau satu kampung itu telah mencapai tiga kali berturut-turut menang dia tidak lagi dibenarkan bertanding pada masa hadapan. Dengan cara ini, maka peluang akan terbuka luas kepada kampung-kampung yang ingin maju seperti kampung-kampung yang berdekatan dengannya. Tiga ribu ini adalah besar dan ini adalah permulaan. Bagi kita di kementerian, kita harus memulakan sesuatu perkara yang baik supaya dapat menjadi contoh dan contoh ini akan dapat berkembang terus maju ke desa-desa yang lebih kecil. Terima kasih. [Soalan No. 8.- Y.B. Datuk Abdul Ghafur bin Salleh (Kalabakan) tidak hadir] 9. Tuan Haji Mohd. Said bin Yusof [Jasin] minta Menteri Pembangunan Usahawan dan Koperasi menyatakan bilangan pemohon dan jumlah pinjaman yang telah diluluskan mengikut daerah di negeri Melaka di bawah Skim Tekun. Setiausaha Parlimen Kementerian Pembangunan Usahawan dan Koperasi [Tuan Samsu Baharun bin Haji Abdul Rahman]: Tuan Yang di-Pertua, untuk makluman Ahli Yang Berhormat bagi Jasin, Program Pinjaman Tekun yang dilaksanakan oleh kerajaan, melalui Yayasan Tekun Nasional (YTN) adalah untuk membantu usahawan-usahawan bumiputera kecil mendapat modal tambahan bagi meningkatkan perniagaan sedia ada. Program Pinjaman Tekun menawarkan pinjaman dari RM1,000 hingga RM10,000 bagi pinjaman peringkat pertama. Bagi peminjam yang telah menyelesaikan pinjaman peringkat pertama dan mempunyai rekod bayaran balik pinjaman yang cemerlang mereka juga boleh memohon pinjaman yang seterusnya sehingga RM20,000. Sejak Program Pinjaman Tekun dilancarkan pada 25 Mei 1999 sehingga 31 Julai 2004, Tekun telah mengeluarkan pinjaman sebanyak RM444,855,000 yang berjaya dimanfaatkan oleh seramai 96,067 orang usahawan di seluruh negara.